Πιερ Σελεστέν Ρουιγκεμά

Ο Πιερ Σελεστέν Ρουιγκεμά (Pierre-Célestin Rwigema, 1953-) είναι πολιτικός από τη Ρουάντα. Υπηρέτησε στην πρωθυπουργία της χώρας την περίοδο από το 1995 ως το 2000. Αργότερα κατηγορήθηκε για συμμετοχή στη Γενοκτονία της Ρουάντα και αθωώθηκε.

 Καριέρα 
Γεννήθηκε στις 27 Ιουλίου 1953. Από το 1994 ως το 1995 υπηρέτησε ως υπουργός Παιδείας. Στις 31 Αυγούστου 1995 διορίστηκε πρωθυπουργός και κατά την ορκωμοσία του υποσχέθηκε να επανενώσει τις εθνότητες της διαιρεμένης χώρας.A Political Outsider Is Sworn In As Prime Minister of Rwanda  Το 2001 κατηγορήθηκε για συμμετοχή στη γενοκτονία και εκδόθηκε ένταλμα σύλληψης εναντίον του. Οι κατηγορίες έγιναν μετά την παραίτησή του από την πρωθυπουργία, όταν έφυγε στις ΗΠΑ για να ζητήσει πολιτικό άσυλο. Αναφέρθηκε ότι οι κατηγορίες είχαν πολιτικά κίνητρα.  Afroamerica network Την περίοδο αυτή που κατηγορήθηκε, έκανε μάστερ στη διοίκηση επιχειρήσεων, στο Κρατικό Πανεπιστήμιο του Μπόουλινγκ Γκριν του Οχάιο.Graduate student accused of genocide BG News, 19-11-2001 Τελικά αποδείχθηκε η αθωότητά του και του χορηγήθηκε πολιτικό άσυλο από αμερικανικό δικαστήριο για μετανάστες στο Ντιτρόιτ.  God Sleeps in Rwanda: A Journey of Transformation

Τον Οκτώβριο του 2011 ο Μαρτίν Νγκογκά, γενικός εισαγγελέας της Ρουάντα, γνωστοποίησε στα ΜΜΕ ότι οι δικαστικές αρχές δεν βρήκαν καμία ένδειξη για να παραπέμψουν σε δίκη τον Ρουιγκεμά για συμμετοχή του στη γενοκτονία και κατά συνέπεια η υπόθεσή του τέθηκε στο αρχείο.  Former Rwandan Prime Minister Returns

Έπειτα από εξορία 11 ετών, ο Ρουιγκεμά επέστρεψε στη Ρουάντα PC Rwigema: My return was not influenced by anyone και δηλώνοντας ότι "επέστρεφε ελεύθερος", γνωστοποίησε τον πρωταρχικό του στόχο να βοηθήσει στην ανάπτυξη της χώρας.  Anyone would wish to be part of the new Rwanda – Rwigema

Τον Μάιο του 2012 εξελέγη μαζί με άλλα 7 άτομα ως αντιπρόσωπος στην Νομοθετική Συνέλευση της Ανατολικής Αφρικής (EALA).  Ex-premier Rwigema fronted for EALA seat Υποσχέθηκε να εφαρμοστεί η κοινή αγορά της Κοινότητας Ανατολικής Αφρικής και τα πρωτόκολλα για την τελωνειακή ένωση και να επιταχυνθούν οι συνομιλίες για την νομισματική ένωση και να γίνει πραγματικότητα μια πολιτική ομοσπονδία.

 Παραπομπές 

Ρουιγκεμα